title: Απόφαση 2005/927/ΚΕΠΠΑ του Συμβουλίου, της  21ης Δεκεμβρίου 2005 , η οποία θέτει σε εφαρμογή την κοινή θέση 2004/694/ΚΕΠΠΑ για περαιτέρω μέτρα προς υποστήριξη της αποτελεσματικής εφαρμογής της εντολής του Διεθνούς Ποινικού Δικαστηρίου για την Πρώην Γιουγκοσλαβία (ICTY)

text:
               22.12.2005

               EL

               Επίσημη Εφημερίδα της Ευρωπαϊκής Ένωσης

               L 337/71

      ΑΠΌΦΑΣΗ 2005/927/ΚΕΠΠΑ ΤΟΥ ΣΥΜΒΟΥΛΊΟΥ

   της 21ης Δεκεμβρίου 2005
   η οποία θέτει σε εφαρμογή την κοινή θέση 2004/694/ΚΕΠΠΑ για περαιτέρω μέτρα προς υποστήριξη της αποτελεσματικής εφαρμογής της εντολής του Διεθνούς Ποινικού Δικαστηρίου για την Πρώην Γιουγκοσλαβία (ICTY)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την κοινή θέση 2004/694/ΚΕΠΠΑ (1), και ιδίως το άρθρο 2, σε συνδυασμό με το άρθρο 23 παράγραφος 2 δεύτερη περίπτωση της συνθήκης για την Ευρωπαϊκή Ένωση,
   Εκτιμώντας τα ακόλουθα:

               (1)

               Σύμφωνα με την κοινή θέση 2004/694/ΚΕΠΠΑ, το Συμβούλιο θέσπισε μέτρα ώστε να δεσμευθούν όλα τα κεφάλαια και οι οικονομικοί πόροι που ανήκουν σε φυσικά πρόσωπα κατά των οποίων έχουν απαγγελθεί κατηγορίες από το Διεθνές Ποινικό Δικαστήριο για την Πρώην Γιουγκοσλαβία (ICTY).

               (2)

               Στις 6 Οκτωβρίου, το Συμβούλιο εξέδωσε την κοινή θέση 2005/689/ΚΕΠΠΑ, η οποία παρατείνει την κοινή θέση 2004/694/ΚΕΠΠΑ και τροποποιεί τον κατάλογο που περιέχεται στο παράρτημα.

               (3)

               Κατόπιν της μεταγωγής του κ. Ante GOTOVINA σε τμήματα κράτησης του ICTY, το όνομά του θα πρέπει να αφαιρεθεί από τον κατάλογο.

               (4)

               Είναι ανάγκη να τροποποιηθεί ο κατάλογος που περιλαμβάνεται στο παράρτημα της κοινής θέσης 2004/694/ΚΕΠΠΑ, αναλόγως,

         ΑΠΟΦΑΣΙΖΕΙ:
   Άρθρο 1
   Ο κατάλογος των προσώπων που περιλαμβάνεται στο παράρτημα της κοινής θέσης 2004/694/ΚΕΠΠΑ αντικαθίσταται από το κείμενο που περιέχεται στο παράρτημα της παρούσας απόφασης.
   Άρθρο 2
   Η παρούσα απόφαση παράγει αποτελέσματα από την ημερομηνία της έκδοσής της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 21 Δεκεμβρίου 2005.

            Για το Συμβούλιο

            O Πρόεδρος

         B. BRADSHAW

      (1)  ΕΕ L 315 της 14.10.2004, σ. 52· κοινή θέση όπως παρατάθηκε τελευταία από την κοινή θέση 2005/689/ΚΕΠΠΑ (ΕΕ L 261 της 7.10.2005, σ. 29).

      ΠΑΡΑΡΤΗΜΑ

            «ΠΑΡΑΡΤΗΜΑ
            ΚΑΤΑΛΟΓΟΣ ΠΡΟΣΩΠΩΝ ΠΟΥ ΑΝΑΦΕΡΕΙ ΤΟ ΑΡΘΡΟ 1

                        1)

                        Όνομα: DJORDJEVIC Vlastimir
                        Έτος γέννησης: 1948
                        Τόπος γέννησης: Vladicin Han, Σερβία και Μαυροβούνιο
                        Εθνικότητα: Σερβίας και Μαυροβουνίου

                        2)

                        Όνομα: HADZIC Goran
                        Ημερομηνία γέννησης: 7.9.1958
                        Τόπος γέννησης: Vinkovci, Δημοκρατία της Κροατίας
                        Εθνικότητα: Σερβίας και Μαυροβουνίου

                        3)

                        Όνομα: KARADZIC Radovan
                        Ημερομηνία γέννησης: 19.6.1945
                        Τόπος γέννησης: Petnjica, Savnik, Μαυροβούνιο, Σερβία και Μαυροβούνιο
                        Εθνικότητα: Βοσνίας-Ερζεγοβίνης

                        4)

                        Όνομα: LUKIC Milan
                        Ημερομηνία γέννησης: 6.9.1967
                        Τόπος γέννησης: Visegrad, Βοσνία-Ερζεγοβίνη
                        Εθνικότητα: Βοσνίας-Ερζεγοβίνης
                        Ενδεχομένως, Σερβίας και Μαυροβουνίου

                        5)

                        Όνομα: MLADIC Ratko
                        Ημερομηνία γέννησης: 12.3.1942
                        Τόπος γέννησης: Bozanovici, Δήμος Kalinovik, Βοσνία-Ερζεγοβίνη
                        Εθνικότητα: Βοσνίας-Ερζεγοβίνης
                        Ενδεχομένως, Σερβίας και Μαυροβουνίου

                        6)

                        Όνομα: TOLIMIR Zdravko
                        Ημερομηνία γέννησης: 27.11.1948
                        Τόπος γέννησης:
                        Εθνικότητα: Βοσνίας-Ερζεγοβίνης

                        7)

                        Όνομα: ZELENOVIC Dragan
                        Ημερομηνία γέννησης: 12.2.1961
                        Τόπος γέννησης: Foca, Βοσνία-Ερζεγοβίνη
                        Εθνικότητα: Βοσνίας-Ερζεγοβίνης

                        8)

                        Όνομα: ZUPLJANIN Stojan
                        Ημερομηνία γέννησης: 22.9.1951
                        Τόπος γέννησης: Kotor Varos, Βοσνία-Ερζεγοβίνη
                        Εθνικότητα: Βοσνίας-Ερζεγοβίνης»


title: Απόφαση της Ευρωπαϊκής Κεντρικής Τράπεζας, της 14ης Δεκεμβρίου 2009 , που τροποποιεί την απόφαση ΕΚΤ/2001/16 σχετικά με την κατανομή του νομισματικού εισοδήματος των εθνικών κεντρικών τραπεζών των συμμετεχόντων κρατών μελών από το οικονομικό έτος 2002 (ΕΚΤ/2009/27)

text:
               22.12.2009

               EL

               Επίσημη Εφημερίδα της Ευρωπαϊκής Ένωσης

               L 339/55

      ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ

   της 14ης Δεκεμβρίου 2009
   που τροποποιεί την απόφαση ΕΚΤ/2001/16 σχετικά με την κατανομή του νομισματικού εισοδήματος των εθνικών κεντρικών τραπεζών των συμμετεχόντων κρατών μελών από το οικονομικό έτος 2002
   (ΕΚΤ/2009/27)
   (2009/998/ΕΕ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας, και ιδίως το άρθρο 32,
   Εκτιμώντας τα ακόλουθα:

               (1)

               Η απόφαση ΕΚΤ/2009/16, της 2ας Ιουλίου 2009, σχετικά με την εφαρμογή του προγράμματος αγοράς καλυμμένων ομολογιών (1), προβλέπει τη θέσπιση προγράμματος για την αγορά καλυμμένων ομολογιών για τους σκοπούς της νομισματικής πολιτικής.

               (2)

               Η κατευθυντήρια γραμμή ΕΚΤ/2009/10, της 7ης Μαΐου 2009, που τροποποιεί την κατευθυντήρια γραμμή ΕΚΤ/2000/7 σχετικά με τα μέσα και τις διαδικασίες νομισματικής πολιτικής του Ευρωσυστήματος (2), επιτρέπει την πρόσβαση στις πράξεις ανοικτής αγοράς και τις πάγιες διευκολύνσεις του Ευρωσυστήματος σε πιστωτικά ιδρύματα τα οποία, λόγω του ιδιαίτερου θεσμικού τους χαρακτήρα βάσει του κοινοτικού δικαίου, υπόκεινται σε έλεγχο ισοδύναμο με την εποπτεία που ασκείται από αρμόδιες εθνικές αρχές.

               (3)

               Η εμπειρία έχει καταδείξει ότι είναι αναγκαίο να ρυθμιστεί ειδικότερα η μεταχείριση των εκκρεμών απαιτήσεων που απορρέουν από αθέτηση υποχρέωσης των αντισυμβαλλομένων του Ευρωσυστήματος στο πλαίσιο των πιστοδοτικών πράξεών του, καθώς και των σχετικών χρηματοοικονομικών στοιχείων του ενεργητικού.

               (4)

               Η απόφαση ΕΚΤ/2001/16, της 6ης Δεκεμβρίου 2001, σχετικά με την κατανομή του νομισματικού εισοδήματος των εθνικών κεντρικών τραπεζών των συμμετεχόντων κρατών μελών από το οικονομικό έτος 2002 (3) πρέπει να τροποποιηθεί, προκειμένου να αποτυπωθούν οι ανωτέρω εξελίξεις στον υπολογισμό και την κατανομή του νομισματικού εισοδήματος,

         ΑΠΟΦΑΣΙΖΕΙ:
   Άρθρο 1
   Η απόφαση ΕΚΤ/2001/16 τροποποιείται ως εξής:

               1.

               Το άρθρο 1 στοιχείο ζ) αντικαθίσταται από το ακόλουθο κείμενο:
               «ζ)   με τον όρο “πιστωτικό ίδρυμα” νοείται: α) πιστωτικό ίδρυμα κατά την έννοια του άρθρου 2 και του άρθρου 4 παράγραφος 1 στοιχείο α) της οδηγίας 2006/48/ΕΚ του Ευρωπαϊκού Κοινοβουλίου και του Συμβουλίου, της 14ης Ιουνίου 2006, σχετικά με την ανάληψη και την άσκηση δραστηριότητας πιστωτικών ιδρυμάτων (4), όπως αυτή ενσωματώνεται στο εθνικό δίκαιο, το οποίο τελεί υπό την εποπτεία αρμόδιας αρχής, ή β) άλλο πιστωτικό ίδρυμα κατά την έννοια του άρθρου 101 παράγραφος 2 της συνθήκης για τη λειτουργία της Ευρωπαϊκής Ένωσης, το οποίο υπόκειται σε έλεγχο συγκρίσιμο με την εποπτεία που ασκείται από ορισμένη αρμόδια αρχή.

               2.

               Το άρθρο 3 παράγραφος 2 αντικαθίσταται από το ακόλουθο κείμενο:
               «2.   Από το έτος 2003 το ποσό του νομισματικού εισοδήματος κάθε ΕθνΚΤ καθορίζεται με υπολογισμό του πραγματικού εισοδήματος που προκύπτει από τα ταυτοποιήσιμα στοιχεία του ενεργητικού, τα οποία καταγράφονται στα λογιστικά της βιβλία. Κατ’ εξαίρεση σε σχέση με τα παραπάνω, θεωρείται ότι ο χρυσός δεν παράγει εισόδημα και ότι οι τίτλοι που διακρατούνται για σκοπούς νομισματικής πολιτικής παράγουν εισόδημα με βάση το επιτόκιο αναφοράς.».

               3.

               Τα παραρτήματα Ι και ΙΙ της απόφασης ΕΚΤ/2001/16 τροποποιούνται ακολούθως προς το παράρτημα της παρούσας απόφασης.

         Άρθρο 2
   Τελική διάταξη
   Η παρούσα απόφαση αρχίζει να ισχύει στις 31 Δεκεμβρίου 2009.

      Φρανκφούρτη, 14 Δεκεμβρίου 2009.

            Ο Πρόεδρος της ΕΚΤ

         Jean-Claude TRICHET

      (1)  ΕΕ L 175 της 4.7.2009, σ. 18.

      (2)  ΕΕ L 123 της 19.5.2009, σ. 99.

      (3)  ΕΕ L 337 της 20.12.2001, σ. 55.

      (4)  ΕΕ L 177 της 30.6.2006, σ. 1.».

      ΠΑΡΑΡΤΗΜΑ

                  1.

                  Το παράρτημα Ι της απόφασης ΕΚΤ/2001/16 αντικαθίσταται από το ακόλουθο κείμενο:

                     «ΠΑΡΑΡΤΗΜΑ I

                        ΣΥΝΘΕΣΗ ΤΗΣ ΒΑΣΗΣ ΥΠΟΛΟΓΙΣΜΟΥ

                                 A.

                                 Η βάση υπολογισμού περιλαμβάνει αποκλειστικά τα ακόλουθα στοιχεία:

                                             1.

                                             Τραπεζογραμμάτια σε κυκλοφορία
                                             Για τους σκοπούς του παρόντος παραρτήματος, κατά το έτος μετάβασης στο ευρώ σε φυσική μορφή ισχύουν τα ακόλουθα για κάθε νέα ΕθνΚΤ του Ευρωσυστήματος:

                                                         α)

                                                         τα “τραπεζογραμμάτια σε κυκλοφορία” περιλαμβάνουν τραπεζογραμμάτια τα οποία εκδίδονται από την ΕθνΚΤ και τα οποία είναι εκφρασμένα στην εθνική νομισματική της μονάδα· και

                                                         β)

                                                         από τα “τραπεζογραμμάτια σε κυκλοφορία” πρέπει να αφαιρείται η αξία των άτοκων δανείων που σχετίζονται με τραπεζογραμμάτια ευρώ του προεφοδιασμού, τα οποία δεν έχουν ακόμα χρεωθεί (τμήμα του στοιχείου 6 του ενεργητικού του ΕΙ).

                                                   Μετά το οικείο έτος μετάβασης στο ευρώ σε φυσική μορφή, για κάθε ΕθνΚΤ ο όρος “τραπεζογραμμάτια σε κυκλοφορία” σημαίνει αποκλειστικά τραπεζογραμμάτια εκφρασμένα σε ευρώ.
                                             Στην περίπτωση που η ημερομηνία μετάβασης στο ευρώ σε φυσική μορφή είναι ημέρα αργίας για το TARGET2, η υποχρέωση μιας νέας ΕθνΚΤ του Ευρωσυστήματος που απορρέει από τραπεζογραμμάτια ευρώ, τα οποία έχουν αποτελέσει αντικείμενο προεφοδιασμού βάσει της κατευθυντήριας γραμμής ΕΚΤ/2006/9 της 14ης Ιουλίου 2006 σχετικά με ορισμένες προπαρασκευαστικές εργασίες εν όψει της μετάβασης στο ευρώ σε φυσική μορφή και με τον προεφοδιασμό και υποπροεφοδιασμό με τραπεζογραμμάτια και κέρματα ευρώ εκτός της ζώνης του ευρώ (1), και τα οποία τέθηκαν σε κυκλοφορία πριν από την ως άνω ημερομηνία μετάβασης, περιλαμβάνεται στη βάση υπολογισμού (ως τμήμα των λογαριασμών ανταποκριτών υπό το στοιχείο 10.4 του παθητικού του ΕΙ), έως ότου περιληφθεί στις υποχρεώσεις εντός του Ευρωσυστήματος που απορρέουν από συναλλαγές του TARGET2.

                                             2.

                                             Υποχρεώσεις σε ευρώ έναντι πιστωτικών ιδρυμάτων της ζώνης ευρώ, σχετιζόμενες με τις πράξεις νομισματικής πολιτικής και περιλαμβάνουσες:

                                                         α)

                                                         τρεχούμενους λογαριασμούς, συμπεριλαμβανομένων των υποχρεώσεων τήρησης ελάχιστων αποθεματικών δυνάμει του άρθρου 19.1 του καταστατικού (στοιχείο 2.1 του παθητικού του ΕΙ)·

                                                         β)

                                                         ποσά καταθέσεων στο πλαίσιο της διευκόλυνσης αποδοχής καταθέσεων του Ευρωσυστήματος (στοιχείο 2.2 του παθητικού του ΕΙ)·

                                                         γ)

                                                         καταθέσεις προθεσμίας (στοιχείο 2.3 του παθητικού του ΕΙ)·

                                                         δ)

                                                         υποχρεώσεις που συνδέονται με αντιστρεπτέες πράξεις εξομάλυνσης βραχυχρόνιων διακυμάνσεων της ρευστότητας (στοιχείο 2.4 του παθητικού του ΕΙ)·

                                                         ε)

                                                         καταθέσεις για την κάλυψη περιθωρίων (στοιχείο 2.5 του παθητικού του ΕΙ).

                                             3.

                                             Υποχρεώσεις από καταθέσεις αντισυμβαλλομένων του Ευρωσυστήματος που έχουν αθετήσει υποχρέωση, οι οποίες δεν εμπίπτουν πλέον στο στοιχείο 2.1 του παθητικού του ΕΙ λόγω αναταξινόμησής τους.

                                             4.

                                             Υποχρεώσεις των ΕθνΚΤ εντός του Ευρωσυστήματος που απορρέουν από την έκδοση γραμματίων τα οποία καλύπτουν την έκδοση πιστοποιητικών χρέους της ΕΚΤ, σύμφωνα με τα προβλεπόμενα στο κεφάλαιο 3.3 του παραρτήματος I της κατευθυντήριας γραμμής ΕΚΤ/2000/7 (στοιχείο 10.2 του παθητικού του ΕΙ).

                                             5.

                                             Καθαρές υποχρεώσεις εντός του Ευρωσυστήματος που αφορούν τα κυκλοφορούντα τραπεζογραμμάτια ευρώ, συμπεριλαμβανομένων εκείνων που προκύπτουν από την εφαρμογή του άρθρου 4 της παρούσας απόφασης (τμήμα του στοιχείου 10.3 του παθητικού του ΕΙ).

                                             6.

                                             Καθαρές υποχρεώσεις εντός του Ευρωσυστήματος που απορρέουν από συναλλαγές μέσω του TARGET2 που τοκίζονται με το επιτόκιο αναφοράς (τμήμα του στοιχείου 10.4 του παθητικού του ΕΙ).

                                 B.

                                 Το ποσό της βάσης υπολογισμού κάθε ΕθνΚΤ υπολογίζεται σύμφωνα με τους εναρμονισμένους κανόνες και αρχές λογιστικής που καθορίζονται στην κατευθυντήρια γραμμή ΕΚΤ/2006/16 της 10ης Νοεμβρίου 2006 σχετικά με το νομικό πλαίσιο για τη λογιστική παρακολούθηση και την υποβολή χρηματοοικονομικών εκθέσεων στο ευρωπαϊκό σύστημα κεντρικών τραπεζών (2).

                  2.

                  Το παράρτημα ΙΙ της απόφασης ΕΚΤ/2001/16 αντικαθίσταται από το ακόλουθο κείμενο:

                     «ΠΑΡΑΡΤΗΜΑ II

                        ΤΑΥΤΟΠΟΙΗΣΙΜΑ ΣΤΟΙΧΕΙΑ ΤΟΥ ΕΝΕΡΓΗΤΙΚΟΥ

                                 A.

                                 Τα ταυτοποιήσιμα στοιχεία του ενεργητικού περιλαμβάνουν αποκλειστικά τα ακόλουθα στοιχεία:

                                             1.

                                             Δάνεια σε ευρώ προς πιστωτικά ιδρύματα της ζώνης του ευρώ, σχετιζόμενα με πράξεις νομισματικής πολιτικής (στοιχείο 5 του ενεργητικού του ΕΙ).

                                             2.

                                             Τίτλους διακρατούμενους για σκοπούς νομισματικής πολιτικής (στοιχείο 7.1 του ενεργητικού του ΕΙ).

                                             3.

                                             Απαιτήσεις εντός του Ευρωσυστήματος που αντιστοιχούν στη μεταβίβαση συναλλαγματικών διαθεσίμων στην ΕΚΤ, εκτός χρυσού, δυνάμει του άρθρου 30 του καταστατικού (τμήμα του στοιχείου 9.2 του ενεργητικού του ΕΙ).

                                             4.

                                             Καθαρές απαιτήσεις εντός του Ευρωσυστήματος που αφορούν τα κυκλοφορούντα τραπεζογραμμάτια ευρώ, συμπεριλαμβανομένων εκείνων που προκύπτουν από την εφαρμογή του άρθρου 4 της παρούσας απόφασης (τμήμα του στοιχείου 9.4 του ενεργητικού του ΕΙ).

                                             5.

                                             Καθαρές απαιτήσεις εντός του Ευρωσυστήματος που απορρέουν από συναλλαγές μέσω του TARGET2 που τοκίζονται με το επιτόκιο αναφοράς (τμήμα του στοιχείου 9.5 του ενεργητικού του ΕΙ).

                                             6.

                                             Χρυσό, συμπεριλαμβανομένων των απαιτήσεων που αφορούν χρυσό που μεταβιβάζεται στην ΕΚΤ, σε ποσότητα που επιτρέπει σε κάθε ΕθνΚΤ να ταυτοποιεί ένα μέρος του χρυσού που έχει στην κατοχή της, το οποίο αντιστοιχεί στην εφαρμογή του μεριδίου συμμετοχής της στην κλείδα κατανομής στο εγγεγραμμένο κεφάλαιο επί της συνολικής ποσότητας χρυσού που ταυτοποιείται από όλες τις ΕθνΚΤ (στοιχείο 1 του ενεργητικού του ΕΙ και τμήμα του στοιχείου 9.2 του ενεργητικού του ΕΙ).
                                             Για τους σκοπούς της παρούσας απόφασης και τουλάχιστον μέχρι τον υπολογισμό του νομισματικού εισοδήματος και για το οικονομικό έτος 2007, ο χρυσός αποτιμάται βάσει της τιμής της ουγκιάς καθαρού χρυσού σε ευρώ, όπως διαμορφώνεται στις 31 Δεκεμβρίου 2002.

                                             7.

                                             Απαιτήσεις που προκύπτουν από τραπεζογραμμάτια ευρώ που έχουν αποτελέσει αντικείμενο προεφοδιασμού βάσει της κατευθυντήριας γραμμής ΕΚΤ/2006/9 και έχουν τεθεί σε κυκλοφορία πριν από την ημερομηνία μετάβασης στο ευρώ σε φυσική μορφή (τμήμα του στοιχείου 4.1 του ενεργητικού του ΕΙ έως την ημερομηνία μετάβασης και, εν συνεχεία, τμήμα των λογαριασμών ανταποκριτών υπό το στοιχείο 9.5 του ενεργητικού του ΕΙ), αλλά μόνο έως ότου αυτές περιληφθούν στις απαιτήσεις εντός του Ευρωσυστήματος που απορρέουν από συναλλαγές του TARGET2.

                                             8.

                                             Εκκρεμείς απαιτήσεις που προκύπτουν από αθέτηση υποχρέωσης αντισυμβαλλομένων του Ευρωσυστήματος στο πλαίσιο πιστοδοτικών πράξεών του ή/και χρηματοοικονομικά στοιχεία του ενεργητικού ή απαιτήσεις (έναντι τρίτων) η κυριότητα των οποίων ή/και τα οποία αποκτήθηκαν στο πλαίσιο της ρευστοποίησης ασφαλειών τις οποίες παρείχαν αντισυμβαλλομένοι του Ευρωσυστήματος που αθέτησαν υποχρέωση στο πλαίσιο πιστοδοτικών πράξεων του Ευρωσυστήματος, οι οποίες δεν εμπίπτουν πλέον στο στοιχείο 5 του ενεργητικού του ΕΙ (τμήμα του στοιχείου 11.6 του ενεργητικού του ΕΙ) λόγω αναταξινόμησής τους.

                                 B.

                                 Η αξία των ταυτοποιήσιμων στοιχείων του ενεργητικού κάθε ΕθνΚΤ υπολογίζεται σύμφωνα με τους εναρμονισμένους κανόνες και αρχές λογιστικής που καθορίζονται στην κατευθυντήρια γραμμή ΕΚΤ/2006/16.».

         (1)  ΕΕ L 207 της 28.7.2006, σ. 39.

         (2)  ΕΕ L 348 της 11.12.2006, σ. 1.»


title: Aπόφαση του Συμβουλίου, της 23ης Ιανουαρίου 2017, για τον διορισμό των τακτικών και αναπληρωματικών μελών του διοικητικού συμβουλίου του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για τη Βουλγαρία, την Ιταλία, τη Λιθουανία, το Λουξεμβούργο, τη Μάλτα, την Αυστρία και τη Σλοβακία

text:
               27.1.2017

               EL

               Επίσημη Εφημερίδα της Ευρωπαϊκής Ένωσης

               C 27/8

         AΠΌΦΑΣΗ ΤΟΥ ΣΥΜΒΟΥΛΊΟΥ
   της 23ης Ιανουαρίου 2017
   για τον διορισμό των τακτικών και αναπληρωματικών μελών του διοικητικού συμβουλίου του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για τη Βουλγαρία, την Ιταλία, τη Λιθουανία, το Λουξεμβούργο, τη Μάλτα, την Αυστρία και τη Σλοβακία
   (2017/C 27/06)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 1365/75 του Συμβουλίου, της 26ης Μαΐου 1975, περί της δημιουργίας Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας (1), και ιδίως το άρθρο 6,
   Έχοντας υπόψη τους καταλόγους υποψηφιοτήτων προς διορισμό που υπέβαλαν στο Συμβούλιο οι κυβερνήσεις των κρατών μελών και οι οργανώσεις των εργαζομένων και των εργοδοτών,
   Εκτιμώντας τα ακόλουθα:

               (1)

               Το Συμβούλιο, με απόφασή του της 28ης Νοεμβρίου 2016 (2), διόρισε τα τακτικά και αναπληρωματικά μέλη του διοικητικού συμβουλίου του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για την περίοδο από 1ης Δεκεμβρίου 2016 έως τις 30 Νοεμβρίου 2019.

               (2)

               Οι κυβερνήσεις της Ιταλίας, του Λουξεμβούργου και της Μάλτας υπέβαλαν νέες υποψηφιότητες για την πλήρωση διαφόρων θέσεων.

               (3)

               Η οργάνωση εργαζομένων ETUC και η οργάνωση εργοδοτών Businesseurope υπέβαλαν νέες υποψηφιότητες για την πλήρωση διαφόρων θέσεων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι κατωτέρω διορίζονται τακτικά και αναπληρωματικά μέλη του διοικητικού συμβουλίου του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για τη Βουλγαρία, την Ιταλία, τη Λιθουανία, το Λουξεμβούργο, τη Μάλτα, την Αυστρία και τη Σλοβακία για την περίοδο έως τις 30 Νοεμβρίου 2019.
   I.   ΕΚΠΡΟΣΩΠΟΙ ΤΩΝ ΚΥΒΕΡΝΗΣΕΩΝ

               Χώρα

               Τακτικά μέλη

               Αναπληρωματικά μέλη

               Ιταλία

               κ. Carmen FERRAIOLO

               Λουξεμβούργο

               κ. Nadine WELTER

               κ. Gary TUNSCH

               Μάλτα

               κ. Karen THEUMA

               κ. Mark GRECH

   II.   ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

               Χώρα

               Τακτικά μέλη

               Αναπληρωματικά μέλη

               Μάλτα

               κ. Joseph BUGEJA

               κ. Colin GALEA

   III.   ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

               Χώρα

               Τακτικά μέλη

               Αναπληρωματικά μέλη

               Βουλγαρία

               κ. Theodor DECHEV

               Λιθουανία

               κ. Danukas ARLAUSKAS

               κ. Rūta DIDIKĖ

               Λουξεμβούργο

               κ. Patricia HEMMEN

               κ. Magalie LYSIAK

               Μάλτα

               κ. Joe FARRUGIA

               κ. Joan HABER

               Αυστρία

               κ. Katharina LINDNER

               Σλοβακία

               κ. Radovan MAXIN

               κ. Martin HOŠTÁK

         Άρθρο 2
   Το Συμβούλιο θα προβεί αργότερα στον διορισμό των τακτικών και των αναπληρωματικών μελών που δεν έχουν ακόμη υποδειχθεί.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 23 Ιανουαρίου 2017.

            Για το Συμβούλιο

            Ο Πρόεδρος

         R. GALDES

      (1)  ΕΕ L 139 της 30.5.1975, σ. 1.

      (2)  Απόφαση του Συμβουλίου, της 28ης Νοεμβρίου 2016, για τον διορισμό των τακτικών και αναπληρωματικών μελών του Διοικητικού συμβουλίου του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας (ΕΕ C 447 της 1.12.2016, σ. 2).


title: Απόφαση 2006/560/ΔΕΥ του Συμβουλίου, της  24ης Ιουλίου 2006 , για την τροποποίηση της απόφασης 2003/170/ΔΕΥ σχετικά με την κοινή αξιοποίηση των αξιωματικών συνδέσμων που τοποθετούνται στο εξωτερικό από τις υπηρεσίες επιβολής του νόμου των κρατών μελών

text:
               10.8.2006

               EL

               Επίσημη Εφημερίδα της Ευρωπαϊκής Ένωσης

               L 219/31

      ΑΠΌΦΑΣΗ 2006/560/ΔΕΥ ΤΟΥ ΣΥΜΒΟΥΛΊΟΥ

   της 24ης Ιουλίου 2006
   για την τροποποίηση της απόφασης 2003/170/ΔΕΥ σχετικά με την κοινή αξιοποίηση των αξιωματικών συνδέσμων που τοποθετούνται στο εξωτερικό από τις υπηρεσίες επιβολής του νόμου των κρατών μελών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 30 παράγραφος 1 στοιχεία α), β) και γ), το άρθρο 30 παράγραφος 2 στοιχείο γ) και το άρθρο 34 παράγραφος 2 στοιχείο γ),
   την πρωτοβουλία του Ηνωμένου Βασιλείου της Μεγάλης Βρετανίας και της Βορείου Ιρλανδίας (1),
   τη γνώμη του Ευρωπαϊκού Κοινοβουλίου (2),
   Εκτιμώντας τα ακόλουθα:

               (1)

               Μετά την αξιολόγηση της εφαρμογής της απόφασης 2003/170/ΔΕΥ του Συμβουλίου, της 27ης Φεβρουαρίου 2003, σχετικά με την κοινή αξιοποίηση των αξιωματικών συνδέσμων που τοποθετούνται στο εξωτερικό από τις υπηρεσίες επιβολής του νόμου των κρατών μελών (3), ορισμένες διατάξεις της εν λόγω απόφασης θα πρέπει να τροποποιηθούν ώστε να ληφθεί υπόψη η σημερινή πρακτική όσον αφορά την αξιοποίηση από τα κράτη μέλη των αξιωματικών συνδέσμων της Ευρωπόλ που τοποθετούνται στο εξωτερικό προκειμένου να διοχετεύονται οι πληροφορίες σύμφωνα με τη σύμβαση Ευρωπόλ (4).

               (2)

               Η τροποποιητική αυτή απόφαση είναι μια καλή ευκαιρία τροποποίησης της διάταξης που αφορά τις συνεδριάσεις αξιωματικών συνδέσμων, ευθυγραμμίζοντάς την με τη σημερινή πρακτική σύμφωνα με την οποία ανατίθεται σε κάποιο κράτος μέλος, αναφερόμενο συχνά ως «ηγετικό κράτος» η ευθύνη του συντονισμού της συνεργασίας ΕΕ σε μια συγκεκριμένη χώρα ή περιοχή, στην οποία περιλαμβάνεται και η πρωτοβουλία σύγκλησης συνεδριάσεων αξιωματικών συνδέσμων,

         ΑΠΟΦΑΣΙΖΕΙ:
   Άρθρο 1
   Η απόφαση 2003/170/ΔΕΥ τροποποιείται ως εξής:

               1)

               Στο άρθρο 1 παράγραφος 1, προστίθεται το ακόλουθο εδάφιο:
               «Στην παρούσα απόφαση, ως “αξιωματικός σύνδεσμος της Ευρωπόλ” νοείται ο υπάλληλος της Ευρωπόλ ο οποίος τοποθετείται στο εξωτερικό σε μία ή περισσότερες τρίτες χώρες ή διεθνείς οργανισμούς με σκοπό τη στήριξη και το συντονισμό της συνεργασίας μεταξύ των αρχών των εν λόγω χωρών ή οργανισμών και της Ευρωπόλ, προκειμένου να υποστηρίζει τα κράτη μέλη της ΕΕ ιδίως τους αξιωματικούς συνδέσμους που έχουν τοποθετηθεί στο εξωτερικό από τις υπηρεσίες επιβολής του νόμου των κρατών μελών στην καταπολέμηση διαφόρων μορφών διεθνούς εγκλήματος, διευκολύνοντας ιδίως την ανταλλαγή πληροφοριών.».

               2)

               Στο άρθρο 1 παράγραφος 2, προστίθεται το ακόλουθο εδάφιο:
               «Η παρούσα απόφαση δεν θίγει τα καθήκοντα της Ευρωπόλ και των αξιωματικών συνδέσμων της Ευρωπόλ στα πλαίσια της σύμβασης Ευρωπόλ, των ρυθμίσεων για την εφαρμογή της και των συμφωνιών συνεργασίας που συνάπτει η Ευρωπόλ και η συγκεκριμένη τρίτη χώρα ή διεθνής οργανισμός.».

               3)

               Στο άρθρο 3 η παράγραφος 2 αντικαθίσταται από το ακόλουθο κείμενο:
               «2.   Η Γενική Γραμματεία καταρτίζει ετήσια συγκεφαλαιωτική κατάσταση προς αποστολή στα κράτη μέλη, την Επιτροπή και την Ευρωπόλ σχετικά με τις τοποθετήσεις αξιωματικών συνδέσμων, στην οποία περιλαμβάνονται τα καθήκοντά τους και τυχόν συμφωνίες συνεργασίας μεταξύ των κρατών μελών περί τοποθετήσεων αξιωματικών συνδέσμων. Στη συγκεφαλαιωτική κατάσταση απαριθμούνται τα κράτη μέλη στα οποία, με τη συμφωνία άλλων κρατών μελών μέσω συντονισμού εντός του Συμβουλίου, έχει ανατεθεί η ευθύνη του συντονισμού της συνεργασίας της ΕΕ σε μία συγκεκριμένη χώρα ή περιοχή, κατ’ άρθρο 4 παράγραφος 1. Περιλαμβάνονται επίσης λεπτομέρειες όσον αφορά τους αξιωματικούς συνδέσμους που είναι τοποθετημένοι σε τρίτες χώρες ή διεθνείς οργανισμούς.».

               4)

               Στο άρθρο 4 παράγραφος 1, προστίθεται η ακόλουθη φράση:
               «Οι συνεδριάσεις αυτές μπορούν επίσης να συγκαλούνται, ύστερα από διαβούλευση με το κράτος μέλος που ασκεί την προεδρία, με πρωτοβουλία οποιουδήποτε άλλου κράτους μέλους, και ιδιαίτερα ενός από τα κράτη μέλη στα οποία έχει ανατεθεί η ευθύνη για το συντονισμό της συνεργασίας ΕΕ σε μια συγκεκριμένη χώρα ή περιοχή.».

               5)

               Η εξής πρόταση προστίθεται στο άρθρο 8 παράγραφος 2:
               «Τα κράτη μέλη εξασφαλίζουν επίσης ότι οι πληροφορίες που συλλέγονται σύμφωνα με το άρθρο 2 παράγραφος 2, ανταλλάσσονται με την Ευρωπόλ σύμφωνα με τη σύμβαση Ευρωπόλ.».

               6)

               Στο άρθρο 8, προστίθενται οι ακόλουθες παράγραφοι:
               «3.   Σύμφωνα με το εθνικό δίκαιο και τη σύμβαση Ευρωπόλ, τα κράτη μέλη μπορούν να ζητούν από την Ευρωπόλ την αξιοποίηση των αξιωματικών συνδέσμων που αποσπώνται σε τρίτες χώρες ή διεθνείς οργανισμούς με σκοπό την ανταλλαγή χρήσιμων πληροφοριών σύμφωνα με τις συμφωνίες συνεργασίας που έχουν συναφθεί μεταξύ της Ευρωπόλ και της σχετικής τρίτης χώρας ή οργανισμού. Οι αιτήσεις απευθύνονται στην Ευρωπόλ μέσω των εθνικών μονάδων των κρατών μελών, σύμφωνα με τη σύμβαση Ευρωπόλ.
               4.   Η Ευρωπόλ εξασφαλίζει ότι οι αποσπασμένοι σε τρίτες χώρες και διεθνείς οργανισμούς αξιωματικοί σύνδεσμοι της παρέχουν πληροφορίες σχετικά με σοβαρές απειλές εγκληματικών ενεργειών σε κράτη μέλη, εφόσον πρόκειται για τις εγκληματικές ενέργειες για τις οποίες η Ευρωπόλ είναι αρμόδια δυνάμει της σύμβασης Ευρωπόλ. Οι πληροφορίες αυτές γνωστοποιούνται στις αρμόδιες αρχές των οικείων κρατών μελών μέσω των εθνικών μονάδων σύμφωνα με τη σύμβαση Ευρωπόλ.».

         Άρθρο 2
   Η παρούσα απόφαση εφαρμόζεται στο Γιβραλτάρ.
   Άρθρο 3
   Η παρούσα απόφαση αρχίζει να ισχύει τη δέκατη πέμπτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 24 Ιουλίου 2006.

            Για το Συμβούλιο

            Ο Πρόεδρος

         K. RAJAMÄKI

      (1)  ΕΕ C 188 της 2.8.2005, σ. 19.

      (2)  Γνώμη της 17ης Μαρτίου 2006 (δεν έχει ακόμα δημοσιευθεί στην Επίσημη Εφημερίδα).

      (3)  ΕΕ L 67 της 12.3.2003, σ. 27.

      (4)  ΕΕ C 316 της 27.11.1995, σ. 2.


title: Αποφαση του συμβουλιου, της 25ης Μαΐου 2009 , για το διορισμό των τακτικών και ενός αναπληρωματικού μέλους της Συμβουλευτικής Επιτροπής για την κοινωνική ασφάλιση των διακινούμενων εργαζομένων

text:
               3.6.2009

               EL

               Επίσημη Εφημερίδα της Ευρωπαϊκής Ένωσης

               C 123/8

      ΑΠΟΦΑΣΗ ΤΟΥ ΣΥΜΒΟΥΛΙΟΥ

   της 25ης Μαΐου 2009
   για το διορισμό των τακτικών και ενός αναπληρωματικού μέλους της Συμβουλευτικής Επιτροπής για την κοινωνική ασφάλιση των διακινούμενων εργαζομένων
   2009/C 123/03
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τον κανονισμό (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας (1), και ιδίως το άρθρο 82,
   τους καταλόγους υποψηφιοτήτων που υπέβαλαν στο Συμβούλιο οι κυβερνήσεις των κρατών μελών,
   Εκτιμώντας τα ακόλουθα:

               (1)

               Με απόφαση της 30ής Μαρτίου 2009 (2), το Συμβούλιο διόρισε τα τακτικά και αναπληρωματικά μέλη της Συμβουλευτικής Επιτροπής για την κοινωνική ασφάλιση των διακινούμενων εργαζομένων για το διάστημα από 30 Μαρτίου 2009 έως 29 Μαρτίου 2010, εκτός από ορισμένα μέλη, μεταξύ των οποίων και τα τακτικά και ένα αναπληρωματικό μέλος από τη Μάλτα,

               (2)

               Η Κυβέρνηση της Μάλτας έχει υποβάλει τις υποψηφιότητες για τις θέσεις που πρέπει να καλυφθούν,

         ΑΠΟΦΑΣΙΖΕΙ:
   Άρθρο μόνο
   Διορίζονται τακτικά και ένα αναπληρωματικό μέλος της Συμβουλευτικής Επιτροπής για την κοινωνική ασφάλιση των διακινούμενων εργαζομένων για την περίοδο έως τις 29 Μαρτίου 2011:

      ΑΝΤΙΠΡΟΣΩΠΟΙ ΤΗΣ ΚΥΒΕΡΝΗΣΗΣ

               Χώρα

               Τακτικά μέλη

               Αναπληρωματικά μέλη

               Μάλτα

               κ. Malcolm SCICLUNA
               κ. Mark MUSU’

               κ. Frank MICALLEF

      ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

               Χώρα

               Τακτικά μέλη

               Αναπληρωματικά μέλη

               Μάλτα

               κ. Tonio FARRUGIA
               κ. Victor PISANI

      Βρυξέλλες, 25 Μαΐου 2009.

            Για το Συμβούλιο

            Ο Πρόεδρος

         J. ŠEBESTA

      (1)  ΕΕ L 149, της 5.7.1971, σ. 2.

      (2)  ΕΕ C 83, της 7.4.2009, σ. 19.